Mení a dopĺňa všeobecne záväzné nariadenie č. 1/1995.
Úplné znenie vo všeobecne záväznom nariadení č. 5/1998.

Všeobecne záväzné nariadenie
hlavného mesta Slovenskej republiky Bratislavy
č. 3/1998
z 26. marca 1998,
ktorým sa mení a dopĺňa všeobecne záväzné nariadenie hlavného mesta Slovenskej republiky Bratislavy č. 1/1995 o digitálnej technickej mape Bratislavy
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave podľa § 6 ods. 1 zákona Slovenskej národnej rady č. 369/1990 Zb. o obecnom zriadení a po dohode s Krajským úradom v Bratislave podľa § 5 ods. 3 zákona Slovenskej národnej rady č. 369/1990 Zb. o obecnom zriadení v znení neskorších predpisov sa uznieslo na tomto všeobecne záväznom nariadení:

Čl. I
Všeobecne záväzné nariadenie hlavného mesta Slovenskej republiky Bratislavy č. 1/1995 o digitálnej technickej mape Bratislavy sa mení a dopĺňa takto:
1.	V preambule sa vypúšťajú slová "§ 4 ods. 5 a".
2.	V §1 písmeno d) znie:
"d)	evidenciu správcov technického vybavenia spravujúcich zariadenia na území hlavného mesta (§ 8).".
3.	V § 2 ods. 1 sa slová "a tvorí súčasť jeho" nahrádzajú slovami "v úlohe".
4.	V § 2 ods. 2 písm. b) sa slová "Katastrálnym úradom Bratislava" nahrádzajú slovami "okresnými úradmi Bratislava I - V".
5.	V § 2 ods. 2 písm. c) sa za slovom "polohopise" čiarka nahrádza spojkou "a" a vypúšťajú sa slová "a popise".
6.	V § 3 ods. 5 písmeno a) znie:
"a)	Okresné úrady Bratislava I - V,".
7.	V § 3 ods. 5 písm. c) sa za slovo "súbory" vkladá slovo "evidencie".
8.	V § 4 odseky 4 a 5 znejú:
"(4)  Údaje o zariadeniach spravovaných jednotlivými správcami musia obsahovať údaje o polohe, výške, základné identifikačné a technické parametre vedenia a objektov technických zariadení, ktoré sa nachádzajú pod povrchom, alebo na povrchu územia hlavného mesta. Základné identifikačné údaje a technické parametre objektov a vedení sú údaje uvedené v geodetickej dokumentácii skutočného prevedenia stavby.
(5)  Do digitálnej mapy sa zaraďujú údaje uvedené v odseku (4), len ak netvoria predmet štátneho tajomstva alebo služobného tajomstva1a) správcu technického vybavenia.".
Poznámka pod čiarou k odkazu 1a) znie:
"1a)	Zákon Národnej rady Slovenskej republiky č. 100/1996 Z. z. o ochrane štátneho tajomstva, služobného tajomstva, o šifrovej ochrane informácií a o zmene a doplnení Trestného zákona v znení neskorších predpisov.".
9.	V § 4 ods. 7 písm. c) sa slová "zodpovedným geodetom2) vždy doplnené o identifikáciu" nahrádzajú slovami "autorizovaným geodetom2) vždy doplnené o základné identifikačné údaje a technické parametre".
Poznámka pod čiarou k odkazu 2) znie:
"2)	Zákon Národnej rady Slovenskej republiky č. 215/1995 Z.z. o geodézii a kartografii.".
10.	V § 4 ods. 9 sa za slovom "údaje" vypúšťa čiarka a slová "vrátane identifikátorov".
11.	Poznámka pod čiarou k odkazu 3) znie:
"3)	§ 55 ods. 1 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov.".
12.	Poznámka pod čiarou k odkazu 4) znie:
"4)	Vyhláška Slovenského úradu geodézie, kartografie a katastra č. 79/1996 Z. z., ktorou sa vykonáva zákon Národnej rady Slovenskej republiky o katastri nehnuteľností a o zápisoch vlastníckych a iných práv k nehnuteľnostiam (katastrálny zákon) v znení vyhlášky č. 72/1997 Z. z.".
13.	V § 7 ods. 3 sa vypúšťa slovo "najmä".
14.	V § 7 ods. 3 písmeno a) znie:
"a)	okres,".
15.	V § 7 ods. 3 písm. e) sa na konci pripájajú slová "s vyznačením všetkých predmetov zmien uvedených v § 5 a čísiel ich podrobných bodov,".
16.	V § 7 ods. 3 písm. f) sa na konci pripájajú slová "bodov podrobného a výškového bodového poľa a podrobných bodov.".
17.	V § 7 ods. 3 písmeno h) znie:
"h)	aktualizované údaje vo výmennom formáte na počítačovom médiu podľa § 12 ods. 5.".
18.	V § 7 ods. 3 písm. i) sa slovo "zodpovedného " nahrádza slovom "autorizovaného" a nad slovo "geodeta" sa umiestňuje odkaz 2.
19.	V § 7 ods. 4 sa slovo "úrad" nahrádza slovom "odbor".
20.	V § 8 odsek 2 znie:
"(2) V evidencii správcov je vedená každá právnická osoba alebo fyzická osoba, ktorá nakladá v rámci svojho predmetu činnosti s vedeniami a objektami technického vybavenia.".
21.	V §8 ods. 3 sa slová "odovzdať správcovi mapy vyplnený Evidenčný list" nahrádzajú slovami "správcovi mapy oznámiť údaje pre vedenie Evidenčného listu".
22.	Poznámka pod čiarou k odkazu 5) znie:
"5)	§ 3 zákona Národnej rady Slovenskej republiky č. 18/1996 Z. z. o cenách.".
23.	V § 8 ods. 3 sa vypúšťajú slová "podľa prílohy č. 2 tohto nariadenia".
24.	§ 8 sa dopĺňa odsekom 6, ktorý znie:
"(6) Údaje evidenčného listu tvoria:
a)	názov, sídlo a adresa organizácie správcu vrátane IČO,
b)	názov, sídlo a adresa nadriadeného orgánu správcu vrátane IČO,
c)	prehľad druhov zariadení v správe,
d)	meno, funkč.né zaradenie a adresa pracovníka zodpovedného za technickú dokumentáciu objektov a vedení,
e)	meno, funkčné zaradenie a adresa pracovníka zodpovedného za geodetickú dokumentáciu skutočného prevedenia stavieb."
25.	§ 12 sa dopĺňa odsekom 5, ktorý znie:
"(5) Definícia výmenného formátu digitálnych údajov a jeho zavedenie bude verejne oznámené obvyklým spôsobom.".
26.	Zrušuje sa príloha č. 1 a príloha č. 2 nariadenia.

Čl. II
Primátor hlavného mesta Slovenskej republiky Bratislavy sa splnomocňuje, aby vyhlásil úplné znenie všeobecne záväzného nariadenia hlavného mesta Slovenskej republiky Bratislavy č. 1/1995 o digitálnej technickej mape Bratislavy, ako to vyplýva zo zmien a doplnení vykonaných týmto nariadením.

Čl. III
Účinnosť
Toto nariadenie nadobúda účinnosť 1. mája 1998.

Peter Kresánek
primátor